Reykholtshátíð 2018 hlaut á dögunum tilnefningu til Íslensku tónlistarverðlaunanna sem Tónlistarhátíð ársins í sígildri - og samtímatónlist . Í umsögn dómnefndar segir : „ Metnaðarfull tónlistarhátíð á sögufrægum slóðum og fögrum stað með sterkan listrænan fókus . Þar mætast fyrirtaks tónlistarflutningur og jafnvægi milli erlendra sígildra verka og íslenskra tónverka sem sjaldan hafa verið flutt hér á landi . Heildstætt faglegt yfirbragð á hátíð sem vaxið hefur ásmegin með ári hverju að undanförnu . “ Fylgist með heimasíðu og samfélagsmiðlum Reykholtshátíðar til að fá upplýsingar um næstu hátíð .